Hvad er esperanto?

Esperanto er et internationalt sprog med det formål at lette og fremme international kommunikation. Selve sproget er neutralt og uafhængigt af alle politiske, nationale, og religiøse holdninger.

Esperanto blev lanceret i 1887 af humanisten Ludwik Lazarus Zamenhof (1859 – 1917) og har siden da udviklet sig til et levende og rigt nuanceret sprog.

Mere end et århundredes praktiske anvendelse har udviklet sproget til at kunne udtrykke alle nuancer i den menneskelige tanke.

Esperanto er det mest udbredte af samtlige plansprog; der udkommer henved 100 tidskrifter på esperanto i over 50 lande. Der foreligger en rig litteratur med over 135.000 bøger, oversættelser og original litteratur på sproget , som er af betydelig værdi for det mellemfolkelige samvirke.

Der er oprettet professorater eller lektorater i esperanto ved universiteter i 16 lande. Siden 1905 er der blevet afholdt verdenskongresser . Ofte deltager delegationer fra over 70 lande.

Hvorfor esperanto?

At lære esperanto er at se verden på en ny måde. Esperantister, de som taler esperanto, kan etablere direkte kontakt med mennesker i andre lande og få gavn af den rigdom det er at opdage andre kulturer samtidig med at ens egen kultur bliver opdaget.

Hundreder af lokale, nationale og internationale foreninger muliggør praktisering af sproget. De danner et netværk af venskab baseret på forståelse uden besvær. Du kan blive en del af dette netværk.

Specielt kan nævnes at der eksisterer en ”Pasporta Servo” hvor du har mulighed for at overnatte gratis i private hjem i mange lande. Betingelserne for at få adgang til denne service er to: du skal kunne tale esperanto, og du skal købe et eksemplar af lommebogen Pasporto Servo.

Lær esperanto sådan at også du har verden inden for rækkevidde.

Esperanto på Internettet:

Esperantoforeningen for Danmark: www.esperanto.dk

Verdens Esperantoforbund: www.uea.org

Information om Esperanto på mange sprog: www.esperanto.net