Κύριο Μενού

Τι είναι η Εσπεράντο; Περιγραφή της Εσπεράντο.

Χρήση του προγράμματος: Αυτό εδώ το κείμενο.

Ρυθμίσεις: Κάντε κλικ σε αυτό το κουμπί για να ρυθμίσετε το πρόγραμμα:

Μετάφραση: Τα μαθήματα μεταφρασμένα σε διάφορες γλώσσες.

Γλώσσα: Επιλέξτε τη γλώσσα που προτιμάτε.

Γραμματοσειρά: Η γραμματοσειρά που χρησιμοποιείται για τις εθνικές γλώσσες. Κατά προτίμηση επιλέξτε μόνο κάποια γραμματοσειρά που να περιέχει εσπεραντικά γράμματα. Προσοχή: Μερικές γραμματοσειρές μπορεί να "πετάξουν" μερικά γράμματα έξω από τα όρια των πεδίων του προγράμματος.

Σύστημα μεταγραφής: Επιλέξτε μεταξύ του συστήματος μεταγραφής του προγράμματος (ισχύει μόνο μέσα στο πρόγραμμα Kurso de Esperanto) και άλλα συστήματα μεταγραφής που μπορεί ήδη να έχετε εγκαταστήσει στον υπολογιστή σας. Για να γράψετε το γράμμα "ĉ", για παράδειγμα: πατήστε "c" (χωρίς τα εισαγωγικά) και μετά "x". Για να γράψετε το γράμμα "ŭ": πατήστε το γράμμα "u" και μετά "x". Προεπιλογή: μεταγραφή σύμφωνα με το σύστημα του προγράμματος.

Δάσκαλος: Πληροφορίες σχετικά με το δάσκαλό σας. Αν ακόμη δεν έχετε δάσκαλο (με σύνδεση στο δίκτυο), πηγαίνετε στη σελίδα http://www.cursodeesperanto.com.br/monitor.html :

Εσπεραντικά γράμματα στα μηνύματα: Πείτε στο πρόγραμμα πώς να εμφανίζει τα εσπεραντικά γράμματα (ĉ, ĝ, ŝ, κλπ.) στα μηνύματα προς το δάσκαλό σας:

Unicode: Είναι το σύστημα που χρησιμοποιείται και συνιστάται από το πρόγραμμα (προεπιλογή).

Σύστημα "x" (ŝ= sx): Υποκατάστατο σύστημα. Η χρήση του ενδείκνυται όταν το πρόγραμμα ηλεκτρονικού ταχυδρομείου του μαθητή ή του δασκάλου δε δέχεται εσπεραντικά γράμματα.

Σύστημα "h" (ŝ = sh): Άλλο υποκατάστατο για να γράψει κανείς εσπεραντικά γράμματα.

Ευχαριστίες: Η άδεια χρήσης του προγράμματος, το όνομα του δημιουργού και των συνεργατών, μεθοδολογία, πληροφορίες σχετικά με τους ιδιοκτήτες των πνευματικών δικαιωμάτων του υλικού που περιέχεται στο πρόγραμμα, το όνομα του μεταφραστή.

Έξοδος: Έξοδος από το πρόγραμμα.

Μενού Μαθημάτων:

Μαθήματα 01 έως 07: Μαθήματα με προφορά και ασκήσεις κατανόησης.

Μαθήματα 08 έως 12: Τα υπόλοιπα μαθήματα χωρίς προφορά αλλά με διάφορες ασκήσεις.

Τελικές Εξετάσεις: Οι τελικές εξετάσεις αυτής της σειράς μαθημάτων.

Πού σταμάτησα;: Κάντε κλικ σε αυτό το κουμπί για να πάτε απευθείας στο μάθημα όπου βρισκόσασταν την τελευταία φορά που χρησιμοποιήσατε το πρόγραμμα.

Συμβουλές στο μαθητή:

1. Μελετήστε τα μαθήματα σύμφωνα με το ρυθμό που σας βολεύει και το χρόνο που έχετε στη διάθεσή σας. Μην προχωράτε πολύ γρήγορα. Μελετήστε το πολύ ένα μάθημα την ημέρα. Προχωρήστε στο επόμενο μάθημα μόνο όταν αισθάνεστε πως γνωρίζετε καλά το περιεχόμενο του μαθήματος που έχετε ολοκληρώσει.

2. Επαναλάβετε τις ασκήσεις όσες φορές νομίζετε ότι χρειάζεται: Η πρακτική εξάσκηση οδηγεί στην εμπέδωση της γνώσης.

3. Πάντοτε να διαβάζετε τις εσπεραντικές φράσεις μεγαλόφωνα μέχρι να τις μάθετε απ' έξω.

4. Ο μαθητής μπορεί να επωφεληθεί περισσότερο από το πρόγραμμα με τη βοήθεια δασκάλου που θα διορθώνει τις ασκήσεις του και θα τον βοηθά με τις απορίες που ενδεχομένως θα έχει. Επισκεφθείτε το διαδικτυακό τόπο http://www.cursodeesperanto.com.br/monitor.html για να δείτε αν υπάρχουν δάσκαλοι διαθέσιμοι στη γλώσσα σας.

5. Τελειώνοντας τη σειρά αυτή των μαθημάτων, τελειοποιήστε τις γνώσεις σας διαβάζοντας εσπεραντικά βιβλία και περιοδικά, παίρνοντας μέρος σε εσπεραντικούς συλλόγους ή διαδικτυακές ομάδες συζήτησης, συμμετέχοντας σε εσπεραντικά συνέδρια, αλληλογραφώντας με Εσπεραντιστές από άλλες χώρες κλπ. Είναι ένας πολύ ευχάριστος τρόπος να γίνετε καλύτεροι γνώστες της Εσπεράντο και, επιπλέον, να κάνετε φίλους απ' όλο τον κόσμο διαδίδοντας τον πολιτισμό της χώρας σας.

6. Γίνετε μέλος της Ελληνικής Εσπεραντικής Ένωσης (http://www.esperanto.gr) ή της Παγκόσμιας Εσπεραντικής Ένωσης (http://www.uea.org). Έτσι, θα έχετε πολλά προνόμια και εκπτώσεις όταν αγοράζετε βιβλία ή γίνετε συνδρομητές σε περιοδικά. Επιπλέον, βοηθάτε στη διάδοση της διεθνούς γλώσσας.

7. Αγοράστε τα βασικότερα βιβλία κάθε Εσπεραντιστή: λεξικά και γραμματικές.

8. Τέλος, εκμεταλλευτείτε αυτό το θαυμαστό μέσο επικοινωνίας που είναι η Εσπεράντο και γίνετε πολίτης του κόσμου!